Държавен вестник, бр. 36, 2024 г., стр. 3

БРОЙ  36	
Д Ъ Р Ж А В Е Н  В Е С Т Н И К 	
СТР.  3  
„Производство по признаване от съд
Чл. 11. (1) Съответният съд по чл. 9, ал. 1, 
т. 2 признава Европейската заповед за раз-
следване, предадена в съответствие с чл. 7, 
ал. 1, освен ако са налице основания за не-
признаване, неизпълнение или за отлагане.
(2) Съдът връща получената по реда на 
чл. 7, ал. 1 Европейска заповед за разследване, 
когато тя не е издадена от компетентен орган 
на издаващата държава.
(3) В сроковете по чл. 14 съдът разглежда 
Европейската заповед за разследване едно-
лично в закрито заседание и се произнася 
с определение, с което я признава и прави 
необходимото за нейното изпълнение съгласно 
българското законодателство, освен ако не са 
налице основания за нейното отлагане.
(4) Законосъобразността на определението 
за признаване на Европейската заповед за 
разследване може да се обжалва от лицето, 
засегнато от съдебното следствено действие, 
в 7-дневен срок от узнаване за извършването 
му пред съответния апелативен съд. Апела-
тивният съд се произнася по частната жалба 
в 7-дневен срок в закрито заседание с опре-
деление, което е окончателно.
(5) По искане на издаващата държава 
съдът може да разреши участието на един 
или повече нейни органи в изпълнението на 
Европейската заповед за разследване, ако това 
е предвидено в българското законодателство 
или не нарушава основните интереси в област­
та на националната сигурност на Република 
България. Органите на издаващата държава, 
които се намират на територията на страната, 
се подчиняват на българското законодателство 
по време на изпълнението на Европейската 
заповед за разследване.“
§ 6. Член 12 се изменя така:
„Производство по признаване от прокурор
Чл. 12. (1) Съответният прокурор по чл. 9, 
ал. 1, т. 1 признава Европейската заповед 
за разследване, предадена в съответствие с 
чл. 7, ал. 1, освен ако са налице основания за 
непризнаване, неизпълнение или за отлагане.
(2) Прокурорът връща получената по реда 
на чл. 7, ал. 1 Европейска заповед за разслед-
ване, когато тя не е издадена от компетентен 
орган на издаващата държава.
(3) В сроковете по чл. 14 прокурорът с по-
становление признава Европейската заповед за 
разследване и определя компетентния орган 
и действията по разследване, които следва да 
бъдат извършени в съответствие с искането 
на издаващата държава.
(4) Постановлението за признаване и Евро-
пейската заповед за разследване се изпращат 
незабавно на съответните компетентни органи 
за изпълнение, освен ако са налице основания 
за неговото отлагане.
(5) Законосъобразността на постановлени-
ето за признаване на Европейската заповед за 
разследване може да се обжалва от лицето, 
засегнато от действието по разследване, в 
7-дневен срок от узнаване за извършването 
му пред съответния окръжен съд. Съдът се 
произнася по частната жалба еднолично в 
7-дневен срок в закрито заседание с опреде-
ление, което е окончателно.
(6) По искане на издаващата държава про-
курорът може да разреши участието на един 
или повече нейни органи в изпълнението на 
Европейската заповед за разследване, ако това 
е предвидено в българското законодателство 
или не нарушава основните интереси в област­
та на националната сигурност на Република 
България. Органите на издаващата държава, 
които се намират на територията на страната, 
се подчиняват на българското законодателство 
по време на изпълнението на Европейската 
заповед за разследване.“
§ 7. В чл. 14 се правят следните изменения:
1. Алинея 1 се изменя така:
„(1) При получаване на Европейска за-
повед за разследване по поща, електронна 
поща, факс или по друг начин, позволяващ 
писмено удостоверяване на автентичността 
на получаването и на нейното съдържание, 
компетентният орган по чл. 9, ал. 1 образува 
производство по признаване и разглежда Ев-
ропейската заповед за разследване съгласно 
реда, установен в този закон.“
2. Алинея 2 се отменя.
3. В ал. 4 думите „действия по разследване-
то и други процесуални действия“ се заменят 
с „действия по разследването и други съдебни 
следствени действия“.
4. В ал. 5 думите „действие по разследване-
то и други процесуални действия“ се заменят 
с „действие по разследването и други съдебни 
следствени действия“.
5. В ал. 6 думите „действия по разследване-
то и други процесуални действия“ се заменят 
с „действия по разследването и други съдебни 
следствени действия“.
6. В ал. 7 думите „действие по разследване-
то и други процесуални действия“ се заменят 
с „действие по разследването и други съдебни 
следствени действия“.
§ 8. В чл. 16 се правят следните изменения:
1. В ал. 1:
а) точки 4 и 5 се изменят така:
„4. Европейската заповед за разследване 
е издадена във връзка с производствата по 
чл. 2, ал. 2, т. 2 и 3 и исканото действие не 
е разрешено съгласно българското законода-
телство в сходен случай;
5. Европейската заповед за разследване 
се отнася за престъпление, извършено извън 
територията на издаващата държава, но изця-
ло или отчасти на територията на Република 
България, и което не съставлява престъпление 
съгласно българското законодателство;“